medidefendo - Suivre ce blog
Fiktiva proceso de Monsanto: la usona firmao kulpigita pri krimo kontraŭ la naturo 22/04/2017La internaciaj juĝistoj, kunigitaj en Hago, Nederlando, aŭskultis spertulojn kaj viktimojn de la usona giganta firmao pri agrokemio. En siaj konkludoj, publikigitaj mardon, ili opinias, ke Monsanto daŭre kulpas pri atenco kontraŭ sano kaj naturmedio. Ses monatojn post la komenco de la proceso, la "tribunalo Monsanto" – fiktiva jurisdikcio internacia kaj civita – finfine publikigis sian konkludon, mardon 18an de aprilo. La juĝistoj opinias, ke krimo kontraŭ la naturo povus figuri en la internacia juro. Se tiu ekocido estus agnoskita, la giganto pri GMO kaj pesticidoj povus esti kulpigita pro sia efiko kontraŭ akvo-resursoj kaj poluado de la grundoj. Atencoj kontraŭ la homaj rajtojLa ses internaciaj juristoj – eks-juĝistoj, kiuj laboris en internaciaj tribunaloj – kunsidis en Hago, Nederlando, la 14an kaj 16an de oktobro 2016. Ili aŭskultis tridekon da spertuloj (kiel Olivier de Schutter, eks-raportisto ĉe Unuiĝintaj Nacioj pri nutraĵdemandoj) kaj viktimoj de Monsanto. Konsiderante interalie la atestojn de malsanaj terkultivistoj, la civita tribunalo opinias, ke la fabrikisto de la fama Roundup atencis kontraŭ la homaj rajtoj, sed ankaŭ kontraŭ la libereco al scienca esplorado. Utila opinio por la veraj procesojLa opinio de la "tribunalo Monsanto" estas nur konsultiĝa, sed laŭ Arnaud Apoteker, unu el la organizantoj de tiu proceso, ĝi konsistigas novan armilon por la advokatoj, kiuj luktas kontraŭ la firmao en Usono, Argentino aŭ Eŭropo. «La laboro nur komenciĝas. Ni malfermas hodiaŭ novajn jurajn perspektivojn por lukti kontraŭ tiuj kompanioj. La argumentoj disvolvitaj de la juĝisto utilos en ĉiaj procesoj ». Monsanto denuncas juĝon nur kulpiganEn iliaj konkludoj, la juĝistoj ankaŭ emfazas tro grandan kontraŭdiron inter la nunaj juroj. Unuflanke, ekzistas la leĝoj, kiuj protektas la entreprenojn, aliflanke tiuj, kiuj protektas la homojn. La "tribunalo Monsanto" pledas por pli da kohereco en la evoluado de la statutoj de la Internacia PunKortumo. Fronte al tiuj akuzoj, Monsanto denuncis juĝon nur kulpigan, kiu neas, laŭ la usona firmao, la sciencan realon. La societo aldonas, ke ĝi plu laboras kun la aŭtoritatoj kaj kompetentecaj juroj. http://www.francetvinfo.fr/sciences/ogm/proces-fictif-de-monsanto-la-firme-americaine-reconnue-coupable-de-crime-contre-la-nature_2151627.htmlhttps://www.youtube.com/watch?v=-7LPVdBy_1o
Kolombio: La kotlavangon kaŭzis senarbarigo 04/04/2017Bildo: Spertuloj analizas, kio okazis en la departemento Putumayo. / ColprensaKolombio plu serĉas la malaperintojn post la kotlavango, kiu detruadis parton de la urbo Mocoza, sude de la lando, vendredon 31an de marto. La bilanco – plu provizora – pligraviĝis ĝis 254 personoj, el kiuj 43 infanoj. Tiu lavango okazis, dum torentaj pluvegoj estigis inundojn en la regiono. Pridemandita de Radio Caracol, kolombia radiokanalo, la eks-ministro pri Medio kaj direktorino de "The Nature Conservancy" (TNC) Adriana Soto emfazas plurajn hipotezojn por ekspliki tiun katastrofon: «La unua faktoro, estas la klimata ŝanĝo. Ĉie en la mondo, ni konstatas multobliĝon de la ekstremaj klimataj eventoj. La dua faktoro estas ligita al la senarbarigo en la baseno de Mocoa, kiu favorigas terglitojn kaj lavangojn ; la riveroj, kiuj ĉirkaŭas la urbon trovis neniujn obstaklojn elfluejiĝante.» Laŭ Ideam, la "Nacia instituto de esploro pri hidrologio kaj medio", la kolombia arbaro retroiras jaron post jaro, malrapide kaj certe: «En 1990, ĝi reprezentis 56,4% de la landa teritorio ; hodiaŭ, la arbaroj plu kovras nur 51,6% el tuta Kolombio.»Multaj observantoj samopinias, kiel la ekologiisto Julio Carrizosa, ankaŭ menciita de "Radio Caracol": «La senarbarigo estis pli intensa en tiu regiono (ĉefe pro la kontraŭleĝa plantado de kokao). La deklivoj estis eroditaj. Kaj tiel, pro la torentaj pluvegoj, la senarbarigaj areoj emas defaladi, fragmentiĝi, okazigante gravajn termoviĝojn.» Lasta faktoro menciata de Adriana Soto, la urbanigo. «La sola solvo por malhelpi tiajn katastrofojn, estas protektadi verdan kovrilon, kaj bonstatajn riverojn.»
https://reporterre.net/En-Colombie-la-coulee-de-boue-a-ete-causee-par-la-deforestationhttps://www.youtube.com/watch?v=l5e3P2stzWY
Italio: ili alfrontis la policon por defendi olivarbojn
29/03/2017300 manifestaciantoj kolektiĝis por defendi 200 arbojn. Pli precize olivarbojn. Tio okazis en Apulio, Italio, kaj la manifestacio finiĝis en alfrontiĝo kun la polico. Pluraj personoj estis vunditaj en tiu malgranda komunumo, Melendugno, situinta en la kalkano de la boto de Italio.La olivarboj estos forprenitaj por ebligi la trapasadon de gaskondukilo: la TAP "TransAdriatic gas Pipeline". Ĝi ebligos transporti la gason de Azerbajĝano ĝis Okcidenta Eŭropo. Italio estas la fino de la vojirado.La laboroj por elterigi la olivarbojn estas nun interrompitaj. La manifestaciantoj postulas, ke la gaskondukilo estu devojigita pli norden, en la pli industrian areon de Brindizio.En Melendugno, la regiono estas sovaĝa kaj vivtenas sin per turismo.La ekspluatado de la gaskondukilo komenciĝos post tri jaroj.
http://fr.euronews.com/2017/03/28/en-italie-ils-affrontent-la-police-pour-defendre-des-oliviers https://www.youtube.com/watch?v=NYHozNGl1T0
08/03/2017Foto Tanguy Deville: La Gujana tukaneto apartenas al la eksterordinara biodiverseco de «Franca Amazonio» Tute diskrete, la franca Ŝtato kuraĝigas industriigon de la orsektoro en Gviano. La projekto «Montaro de Oro», planita por 2018, fariĝus la plej granda minejo de la franca teritorio. Ĝi havus gravajn homajn kaj mediajn efikojn, kaj estus malfermo al la aliaj minaj multnaciaj entreprenoj, kiuj atendas.Industria monstroLa projekto «Montaro de Oro» vastiĝas laŭ 190 km2 da koncesioj, kaj antaŭvidas fosaĵon 2,5 kilometrojn longa, 500 metrojn larĝa, kaj 400 metrojn profunda. La uzino de erco-traktado per cianidigo postulas energion egalvaloran al 20% el la jara konsumado de Gviano. Tiaj industriaj areoj tute certe detruadas la arbaron, la ekosistemojn kaj la ĉirkaŭaĵojn, en kiuj ili instaliĝas, pro la probabla acida mindrenado. La ĉefa risko kuŝas en la diga stokado de milionoj da tunoj da cianidaj kotoj. Almenaŭ 25 rompoj de digoj okazis de post la jaro 2000 en la mondo. En 2015, Brazilo spertis similan akcidenton konsideratan, kiel unu el la plej gravaj ekologiaj katastrofoj.Gviano plu inkludas sendifektan parton de la amazonia arbaro, pulmo de nia planedo, kaj eksterordinaran areon de biodiverseco. Tiu teritorio nepre devas esti protektata kontraŭ detruaj aktivaĵoj.La ormina ekspluatado ne estas nemalhavebla. La industriaj bezonoj reprezentas nur 8% el la ekstraktita oro. En 2015, la recikliga sektoro produktis de ĝi trioble pli ol bezonata.Okaze, se Francio permesas la grandskalan ekspluatadon de tiu unua mino, ĝi favorigos necese multobliĝon de similaj minprojektoj. Elekto de socio tia, ne estas solvo por daŭra disvolviĝo. Aliparte, la loĝantaro ne estis pridemanditaj, kaj la proceduroj, kiuj devigas konsulti la "Konsultan Komitaton de la Indianaj kaj Buŝinengaj loĝantaroj", ne estis respektataj.La kolektivo "Or de question"(*), kiu grupigas lokajn kaj naciajn NROjn, petas de la franca registaro, tujan ĉesigon de la projekto de tiu mina superindustrio. La gviana ekonomio devas orientiĝi al ekologie kaj socie daŭripova disvolviĝo. (*) «Or de question» estas vortludo. En la franca, la ĝusta esprimo estas fakte «Hors de question», kiu signifas « nepra rifuzo » (laŭlitere: eksterdemando). Tiu esprimo ludas per ambaŭ vortoj «or» (oro en la esperanta) kaj «Hors» (ekster en la esperanta), kiuj eldiriĝas same. Petskribo en la franca:https://www.sauvonslaforet.org/petitions/1084/non-a-la-mine-d-or-industrielle-en-foret-guyanaise?t=361-182-5881-1
https://eo.wikipedia.org/wiki/Franca_Gvianohttps://www.youtube.com/watch?v=0LnzkT678o4
Honduro: Manifestacio de ekologiistoj perforte subpremita 04/03/2017Foto Tim Russo/GEP: Berta Cáceres, laŭreatino en 2015 de la premio Goldman, luktis dum du jaroj kontraŭ la hidroelektra baraĵo Agua Zarca, kun la loĝantoj de la regiono Río Blanco. Pasintan ĵaŭdon, perfortaj alfrontiĝoj kontraŭstaris defendantojn de naturmedio al la polico en Tegucigalpo, ĉefurbo de Honduro (Centra Ameriko).La protesto-tago tamen pace komenciĝis. Temis pri omaĝo al Berta Caceres, ekologiista aktivulino murdita antaŭ jaro. Sed la etoso incitiĝis, kaj la polico perforte intervenis.Berta Caceres, 42-jara, fariĝis tro ĝena. Ŝi estis gvidantino de kontesta movado kontraŭ la konstruado de grandega hidroelektra baraĵo sur la riverego Gualcarque.La aktivulino ricevis en 2015, la premion Goldman, konatan sub la nomo «Verda Nobelpremio». Tiu premio estas atribuita al la defendantoj de naturmedio. http://fr.euronews.com/2017/03/03/honduras-une-manifestation-d-ecologistes-violemment-reprimeehttps://eo.wikipedia.org/wiki/Honduro
10/01/2017Foto: Brita ekologiista NRO timas, ke la Major Oak, kverko 800-jaraĝa, ne postvivos la ekspluatadon de skistogaso, fare de multnacia entrepreno. En Britio, la Sherwood arbaro, famiĝinta fare de « Robin Hood », estas minacita de multnacia entrepreno, kiu planas ekstrakti skistogason. Opoziciantoj mobiliziĝas, kaj retpeticio jam kolektis preskaŭ 50000 subskribojn.Ni ĉiuj aŭdis rakontojn pri Sherwood. De centoj da jaroj, tiu arbaro situita en la kantono de Nottingham, estas ligita al Robin Hood. Ĝi estas konsiderata kiel rifuĝejo de tiu legenda rolulo, kiu ŝteladis la riĉulojn por disdoni al la malriĉuloj. La rifuĝejo de Robin HoodTiu arbaro de Midlands estas ja reala. Ĝi vastiĝas laŭ 423 hektaroj, kaj tie troviĝas la "Major Oak", giganta kverko, preskaŭ 1000-jara, kiun Robin Hood utilis kiel rifuĝejon.Sed hodiaŭ, tiu simbola loko riskas malaperi. Efektive, la svisa multnacia entrepreno Ineos, specialigita en petrolkemia industrio, esploras la grundon, en la celo ekstrakti skistogason, uzante hidraŭlikan fendadon. Helpe de mapoj kaj dokumentoj, la NRO Friends of the Earth (Teramikoj) malkaŝis tiun informon la 1an de januaro. Ni savu la Sherwood arbaronLa organizaĵo enretigis peticion adresitan al la Ŝtatsekretario taskita pri Medio, kaj titolita « Ni savu la Sherwood arbaron ». Ĝi petas de la politikaj respondeculoj, ke ili « ne permesu ekspluatadon de la skistogaso en la Sherwood arbaro, aŭ iu ajn alia publika arbaro », opiniante ke temas pri « danĝera etapo al hidraŭlika fendado en niaj arbaroj, kaj minaco kontraŭ nia kultura heredaĵo kaj klimato. »Manifestacio ankaŭ okazis proksime de la arbaro sabaton 7an de januaro (video).
http://fr.metrotime.be/2017/01/06/must-read/foret-sherwood-menacee-gaz-de-schiste/https://www.youtube.com/watch?v=UP2MHfaNxe4
Barato: fiŝkaptistoj strikas kontraŭ la konstruado de la plej alta statuo en la mondo
18/12/2016Miloj da fiŝkaptistoj marborde de Mumbajo, okcidente de Barato, ĵus komencis semajnon de striko por protesti kontraŭ la projekto de konstruado de la plej alta statuo en la mondo, kiu devas stariĝi en la golfeto. Ili opinias, ke tiu projekto povus grave damaĝi la maran ekologion. La Ĉefministro Narendra Modi planas iri surloken post semajno, por meti la unuan ŝtonon.Tiu statuo 191 metrojn alta, situas je pli ol 3,5 kilometroj de la marbordo, en la golfeto de Mumbajo. Ĝi celas honorigi la memoron de unu el la gravaj hindaj reĝoj el la historio de tiu regiono: Ŝatrapati Ŝivaĝi. Tiun projekton, kiu kostas preskaŭ 300 milionojn da eŭroj, promocias la hindaj naciistoj, kiuj regas en la regiona registaro. Sed la lokaj fiŝkaptistoj asertas, ke la tuta mara ekosistemo, koraloj kaj fiŝoj, estos minacitaj de la konstruado de placego, kiu ĉirkaŭos ĝin, kaj de la preterpasado de la turismaj boatoj, kiuj deziras atingi ĝin. La inaŭguro de la konstruaĵo estas antaŭvidita la 24an de decembro Tiuj fiŝkaptistoj komencis strikon vendredon 6an de decembro. Ĝi kulminos ĉi-24an de decembro per defilado de pli ol 5000 ŝipoj surhavantaj nigrajn flagojn, kaj fermado de tri grandaj fiŝvendejoj. Samtage, la Ĉefministro Narendra Modi, kiu apartenas al hinduoj, planas inaŭguri la konstruaĵon.Du tagojn antaŭe, la 22an, la "Tribunalo pri medio" ricevos la rezultojn de novaj studaĵoj. Tiuj ĉi difinos pli precize la efikon de tiu giganta projekto al la mara vivo de la golfeto.
http://www.rfi.fr/asie-pacifique/20161217-inde-pecheurs-greve-contre-construction-plus-grande-statue-mondehttps://www.youtube.com/watch?v=uLH0dNtwtfg
Vjetnamio: la riska batalo de la Vjetnamoj por naturmedio
06/12/2016Sur la plaĝo Kỳ Anh, en la centra provinco Hà Tĩnh, pli ol 100 tunoj da konkoj mortis fine de aprilo, post vasta industria poluado. Foto STR/AFP. La damaĝoj kontraŭ la medio pli kaj pli maltrankviligas la vjetnamajn civitanojn. Tiom grade, ke la registaro silentigas la debaton pri tiu temo. « Malofta ago de civila malobeo ». Tiel la retpaĝo The Diplomat kvalifis la manifestacion de miloj da Vjetnamoj en la provinco Hà Tĩnh, la 2an de oktobro, antaŭ la uzino Formosa (Video).Ili protestis kontraŭ la firmao, kulpa pri amasa poluado de la akvo laŭ 200 kilometroj da marbordoj en aprilo 2016. Milionoj da tunoj da fiŝoj kaj konkoj mortis pro la konsekvencoj de la liko de kemiaj produktaĵoj ellasitaj el la ferindustria uzino.La manifestaciantoj, venintaj de la ĉirkaŭaj vilaĝoj, kie la homoj vivtenas sin ĉefe per fiŝkaptado, postulis fermadon de la uzino, kaj pli gravajn monkompensojn.Pritrakti tiun temon estas danĝere La temo pri naturmedio pli kaj pli trudiĝas en la publika debato en Vjetnamio. « Ni vidis ĝis kia grado, la media aktivismo enradikiĝis ĉe la ĉinaj civitanoj. Ŝajnas, ke la Vjetnamoj siavice pli kaj pli esprimiĝas pri tiuj temoj », aldonas The Diplomat.Sed esprimiĝi pri tiu temo estas rapide punata de la aŭtoritatoj. Nguyen Ngoc Nhu Quynh, la blogistino kiu skribas per la kaŝnomo "Me Nam" – aŭ « Fungo-Patrino », estis arestita la 10an de oktobro en sia hejmo. Ŝi estas persekutita, ĉar « ŝi propagandis kontraŭ la socialista respubliko de Vjetnamio », kaj riskas punon ĝis dek du jaroj da malliberejo. La aŭtoritatoj riproĉas ŝin, ke ŝi esprimis en sia fejsbuka paĝo, ege legata, opiniojn kritikantajn la manieron, per kiu la aŭtoritatoj reagis, fronte al tiu ekologia katastrofo.Ĉu la Vjetnama poluado estos baldaŭ pli grava ol la ĉina? Dum internacia konferenco pri la vjetnama ekonomio, la 18an de novembro en Hanojo, la universitatano Dinh Duc Truong substrekis, ke « 80% el la industriaj areoj de la lando ne respektas la mediajn regulojn », raportas la brita retpaĝo de la ĵurnalo Tuoi Tre.Nun, la kosto de la mediaj damaĝoj reprezentas laŭ li, 5% el la malneta enlanda produkto (MEP). « Se la poluado daŭras samtakte, Vjetnamio ŝajne superos sian grandan Nordan najbaron », alarmis la esploristo. En Ĉinio, tiu kosto estas nun taksita je 10% el la ĉina MEP.
http://www.courrierinternational.com/article/asie-le-combat-risque-des-vietnamiens-pour-lenvironnementhttps://www.youtube.com/watch?v=7t7gV6AS6mM
30/10/2016Foto: Ekologiistoj manifestacias kontraŭ la naftokondukilo en Norda Dakoto, la 24an de oktobro 2016 en Beverly Hills, Kalifornio. Photo DAVID MCNEW. AFPhttp://www.liberation.fr/societe/2016/10/28/etats-unis-117-arrestations-pres-du-chantier-d-un-oleoduc_1524843Cent dek sep personoj estis arestitaj, ĵaŭdon 27an de oktobro, de la polico en Norda Dakoto, apud la konstruejo de la naftokondukilo "Dakota Access Pipeline" (DAP), denuncita interalie de la Indianoj de la grandaj prerioj norde de Usono. Dum interpuŝiĝadoj, pafoj vundis personon ĉe la mano « trude evakuitan el la vojo fare de manifestaciantoj ». Dumnokte, pluraj brulboteloj estis ĵetitaj al la policistoj kaj pluraj fajroj estis flamigitaj, dum la incidentoj daŭris inter manifestaciantoj kaj policistoj.La manifestaciantoj blokadis du vojojn, kaj jam de pasinta semajnfino instaliĝis sur privataj terenoj, rakontis porparolanto de la siua tribo de "Standing Rock". « La policistoj rebatis per neproporciaj rimedoj », laŭ la prezidento de la tribo, Dave Archambault, en komunikaĵoj ĵaŭdon vespere.La indiana tribo konsideras, ke la naftokondukilo minacas siajn fontojn de trinkebla akvo kaj plurajn areojn, kie iliaj prauloj estas enterigitaj. Ili petis de la prezidento Barack Obama, ke li intervenu por ĉesigi tiun konstruejon, kaj lanĉu enketon pri la « ekscesoj de la policistoj en la areo », laŭ la diroj de unu el iliaj porparolantoj, Sue Evans.La naftokondukilo de la "kompanio Energy Transfer Partners" devas trapasi kvar Usonajn Ŝtatojn, kaj alkonduki la nafton ekstraktitan en Norda Dakoto, ĉe la kanada landlimo, ĝis Ilinojso, pli sude. Ĝi estigis tiujn pasintajn monatojn, kreskantan movadon de kontestado, fare de la indianaj triboj, de ekologiistoj kaj defendantoj de la indianaj rajtoj. Antaŭ du semajnoj, la usona registaro petis provizoran ĉesigon de tiu konstruejo, en trankviliga celo, kaj tio malgraŭ la antaŭa decido de juĝisto permesanta daŭrigon de la konstruado. La konstruejo tamen rekomenciĝis la 11an de oktobro. http://www.lemonde.fr/planete/article/2016/10/28/incidents-autour-d-un-oleoduc-dans-le-dakota-du-nord_5021826_3244.htmlhttps://www.youtube.com/watch?v=nkRCnQw2zfQ
06/10/2016Sumo de 244 farmistoj, plendis en Kameruno kontraŭ usona entrepreno, kiu volas planti 20 000 hektarojn da oleopalmoj sud-okcidente de la lando, indikas mardon komunikaĵo de Greenpeace.La terkultivistoj en konflikto kun la "SG Sustainable Oils Cameroon" (SGSOC), filio de la usona entrepreno Herakles Farm, plendis antaŭ la tribunalo de la komunumo Bangem pro malobservado de la proprieta rajto. La unua aŭdienco okazos la 9an de novembro, indikas "Greenpeace" en sia komunikaĵo.Sumo de 231 terkultivistoj en la vilaĝo Nguti opinias, ke la SGSOC ne respektas la 5-kilometran neŭtran areon, kies celo estas la protektado de iliaj propraj bienoj.Akaparado de teroj« En la vilaĝo Babensi II, ankaŭ dek tri farmistoj plendis antaŭ justico post konfiskado de iliaj teroj fare de la SGSOC, sen konsultado kaj antaŭ-akordoj », asertas "Greenpeace"."Greenpeace" lanĉas kun aliaj asocioj, peticion por eviti la pluigon en novembro de la provizora bienkontrakto, akordita en novembro 2013 fare de la kameruna registaro al la SGSOC.La arbara areo koncernata entenas esceptan biodiversecon, nome gravan populacion de ĉimpanzoj kaj arbaraj elefantoj.
http://www.voaafrique.com/a/cameroun-plainte-de-244-agriculteurs-portent-plainte-contre-un-gros-projet-d-huile-de-palme-au-cameroun/3536860.htmlhttps://www.youtube.com/watch?v=_TRILNGd4gc